BCPG มอบถังขยะอัจฉริยะแก่โรงเรียนนานาชาติ
BCPG มอบถังขยะอัจฉริยะแก่โรงเรียนนานาชาติ ณ โรงเรียนนานาชาติ บางกอกเพรพ ถ.สุขุมวิท
29 พ.ย. 2562

นางปรียดา วุฒิภักดี ผู้อำนวยการอาวุโส ฝ่ายสื่อสารองค์กร บริษัท บีซีพีจี จำกัด (มหาชน) หรือ BCPG มอบ “ถังขยะอัจฉริยะพลังงานแสงอาทิตย์” หรือ “Solar Cube” ให้แก่โรงเรียนนานาชาติ บางกอกเพรพ เพื่อการศึกษาและใช้งานภายในโรงเรียน โดยมีนางสาวพิมภัทร์ ยมนาค ผู้ช่วยผู้จัดการโรงเรียน และ นายพลภัทร ลีนุตพงษ์ ผู้ประสานงานกลุ่มองค์กร โรงเรียนนานาชาติ บางกอกเพรพ เป็นผู้รับมอบ ณ โรงเรียนนานาชาติ บางกอกเพรพ ถ.สุขุมวิท
อนึ่ง “ถังขยะอัจฉริยะพลังงานแสงอาทิตย์” ใช้พลังงานแสงอาทิตย์ที่ผลิตได้จากแผงโซลาร์เซลล์บนฝาถังบีบอัดขยะให้มีขนาดเล็กลง เพื่อง่ายต่อการย่อยสลายและเพิ่มพื้นที่ในการรองรับปริมาณขยะในถังได้มากขึ้น